เล็ง SET เช้าอ่อนตัว ตามตลาดตปท. กังวลสถานการณ์ “รัสเซีย-ยูเครน” ตึงเครียดหนัก
เล็ง SET เช้าอ่อนตัว ตามตลาดตปท. กังวลสถานการณ์รัสเซีย-ยูเครน ตึงเครียดหนัก หลังยูเครนได้มีการประกาศภาวะฉุกเฉิน แนะจับตาความผันผวนหุ้นกลุ่มประกาศลงทุนเหมืองขุดคริปโต
24 ก.พ. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้ามีโอกาสผันผวนสูงและอ่อนตัวลงในทิศทางเดียวกับตลาดหุ้นอื่นๆในภูมิภาค โดยยังคงได้รับแรงกดดันจากสถานการณ์ความตึงเครียดระหว่างยูเครน และ รัสเซีย หลังจากที่ล่าสุดยูเครนได้มีการประกาศภาวะฉุกเฉิน ส่งผลให้นักลงทุนเน้นไปลงทุนในสินทรัพย์ปลอดภัยมากกว่า
นอกจากนี้ยังต้องติดตามความผันผวนของหุ้นในกลุ่มที่ประกาศเข้าไปลงทุนในธุรกิจเหมืองขุดคริปโท โดยเฉพาะ JTS ที่มีขนาดใหญ่วานนี้ราคาปรับตัวลงติดฟลอร์ และมีผลต่อดัชนีให้ปรับลดลงถึง 5 จุด
ทั้งนี้พร้อมให้แนวรับแรกที่ 1,685-1,686 จุด แนวรับถัดมาคือ 1,680 จุด และ 1,670-1,673 จุด ขณะที่แนวต้านคือ 1,700-1,705 จุด